คลอดลูกธรรมชาติได้1เดือนแล้วแต่น้ำคาวปลากลับมามีสีเหมือนประจำเดือนเลยสงสัยว่าตัวเองจะเป็นประจำเดือนหลังน้ำคาวปลาได้ไหเพราะฉีดยาคุมหลังคลอดเลยแต่ยังให้น้ำนมลูกอยู่
สวัสดีค่ะ โดยปกติหลังคลอด 3-5 วัน น้ำคาวปลาจะเป็นสีแดงแบบเลือด หลังจากนั้นจะค่อยๆ จางลงจนเป็นสีชมพู ตามด้วยเหลืองใส และกลายเป็นสีขาวใสภายใน 3-4 สัปดาห์ แต่บางรายอาจใช้เวลาถึง 6 สัปดาห์ได้ดังนั้น หากคลอดลูกมาได้ 1 เดือนแล้ว และน้ำคาวปลาได้หมดลงไปแล้ว แต่อยู่กลับมีสีเหมือนประจำเดือน ไม่ได้เรียกว่าน้ำคาวปลาแล้วค่ะ แต่น่าจะเป็นเลือดที่เกิดจากผลข้างเคียงของยาฉีดคุมกำเนิดที่ได้ฉีดไปตั้งแต่หลังคลอดได้ค่ะ โดยยาฉีด มักทำให้มีเลือดออกผิดปกติได้ในช่วงแรก ๆ เช่น อาจออกแบบกะปริดกะปรอย ออกนานติดต่อกันหลายวัน เป็นต้น แต่หลังจากนั้น ก็มักจะไม่มีเลือดออกมาอีกค่ะแนะนำควรสังเกตเลือดที่ออกไปก่อน หากไม่ได้ออกทุกวันติดต่อกันนานเกิน 10 วัน ไม่ได้มีปวดท้องน้อยร่วม ก็ไม่ด้อันตรายอะไรค่ะ ไม่จำเป็นต้องทำอะไร แต่หากเลือดที่ออกมีปริมาณมากติดต่อกันหลายวัน มีปวดท้องน้อยมาก หรือมีตกขาวที่ผิดปกติร่วมควรไปพบสูติ-นรีแพทย์เพื่อตรวจหาสาเหตุค่ะ เช่น อาจเกิดจากมีมดลูกอักเสบได้ เป็นต้น